**ORDIN**

**privind aprobarea Metodologiei de organizare şi desfăşurare a examenului naţional de definitivare în învăţământ**

În baza prevederilor art. 241 din Legea educaţiei naţionale nr. 1/2011, cu modificările şi completările ulterioare;

În temeiul Hotărârii Guvernului nr. 44/2016 privind organizarea şi funcţionarea Ministerului Educaţiei Naţionale și Cercetării Științifice, cu modificările şi completările ulterioare,

**Ministrul Educației Naționale și Cercetării Științifice emite prezentul ordin:**

ART. 1

Se aprobă Metodologia de organizare şi desfăşurare a examenului naţional de definitivare în învăţământ, prevăzută în anexa care face parte integrantă din prezentul ordin.

ART. 2

Direcţia Generală Învățământ Preuniversitar prin Direcția Formare Continuă din cadrul Ministerului Educaţiei Naţionale şi Cercetării Științifice și inspectoratele şcolare duc la îndeplinire prevederile prezentului ordin.

ART. 3

Prezentul ordin se publică în Monitorul Oficial al României, Partea I.

**MINISTRU,**

**Mircea DUMITRU**

**București**

**Nr. 5085/31.08.2016**